
 11.11.2021
 BG
 Официален вестник на Европейския съюз
 L 398/1
 РЕГЛАМЕНТ ЗА ИЗПЪЛНЕНИЕ (ЕС) 2021/1947 НА КОМИСИЯТА
 от 10 ноември 2021 година
 за определяне на географската територия на държавите членки за целите на Регламент (ЕС) 2019/516 на Европейския парламент и на Съвета относно хармонизирането на брутния национален доход по пазарни цени (Регламент за БНД) и за отмяна на Решение 91/450/ЕИО, Евратом на Комисията и на Регламент (ЕО) No 109/2005 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2019/516 на Европейския парламент и на Съвета от 19 март 2019 г. относно хармонизирането на брутния национален доход по пазарни цени и за отмяна на Директива 89/130/ЕИО, Евратом на Съвета и Регламент (ЕO, Евратом) No 1287/2003 на Съвета (Регламент за БНД) (1), и по-специално член 5, параграф 3 от него,
 като има предвид, че:
 (1)
 Определянето на географската територия е сред въпросите, включени в Делегиран регламент (ЕС) 2020/2147 на Комисията (2) относно списъка с въпроси, които да бъдат разглеждани при всеки проверовъчен цикъл, за да се осигури надеждността, изчерпателността и съпоставимостта на данните за брутния национален доход (БНД) по пазарни цени.
 (2)
 За да бъдат данните за БНД надеждни, изчерпателни и съпоставими е необходимо да се изясни определянето на географската територия на държавите членки.
 (3)
 Агрегатите на БНД и техните компоненти следва да бъдат съпоставими между държавите членки и да не са в разрез със съответните определения и счетоводни правила на Европейската система от сметки 2010 („ЕСС 2010“) (3).
 (4)
 Поради това Решение 91/450/ЕИО, Евратом на Комисията (4) и Регламент (ЕО) No 109/2005 на Комисията (5) следва да се отменят.
 (5)
 Предвидените в настоящия регламент мерки са в съответствие със становището на Комитета на Европейската статистическа система, посочен в член 8 от Регламент (ЕС) 2019/516,
 ПРИЕ НАСТОЯЩИЯ РЕГЛАМЕНТ:
 Член 1
 За целите на Регламент (ЕС) 2019/516 терминът „икономическа територия“ има значението, което му е придадено в глава 2, параграфи 2.05 и 2.06 от приложение A към Регламент (ЕС) No 549/2013, а под използвания в тези параграфи термин „географска територия“ се разбират териториите на държавите членки, изброени в приложението към настоящия регламент.
 Член 2
 Решение 91/450/ЕИО, Евратом и Регламент (ЕО) No 109/2005 се отменят.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 ноември 2021 година.
 За Комисията
 Председател
 Ursula VON DER LEYEN
 (1) ОВ L 91, 29.3.2019 г., стр. 19.
 (2) Делегиран регламент (ЕС) 2020/2147 на Комисията от 8 октомври 2020 г. за допълнение на Регламент (ЕС) 2019/516 на Европейския парламент и на Съвета чрез определяне на списъка на въпросите, които да бъдат разглеждани при всеки проверовъчен цикъл (ОВ L 428, 18.12.2020 г., стр. 9).
 (3) Регламент (ЕС) No 549/2013 на Европейския парламент и на Съвета от 21 май 2013 г. относно Европейската система от национални и регионални сметки в Европейския съюз (ОВ L 174, 26.6.2013